คณะรัฐมนตรี เตรียมพิจารณาการใช้จ่ายเงินกู้เพื่อแก้ปัญหาการระบาดของโควิด พร้อมมาตรการรองรับสถานการณ์ขาดแคลนน้ำหน้าแล้ง
ก่อนการประชุมคณะรัฐมนตรีวันนี้ (11 ม.ค.65) พลเอก ธันวาคม ทิพยจันทร์ ที่ปรึกษารัฐมนตรีว่าการกระทรวงวัฒนธรรม ในฐานะนายกสมาคมพันธมิตรมวยไทยโลก เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อรายงานการสนับสนุนการสร้างมูลค่าเพิ่มจากมวยไทยและสนับสนุนให้มวยไทยเป็นมรดกทางวัฒนธรรมขณะที่การประชุม ครม.วันนี้ เป็นการประชุมผ่านระบบ vdo conference ซึ่งเป็นการปฎิบัติตามมาตรการสาธารณสุข เพื่อป้องกันการแพร่ระบาดโควิด -19 โดยมีวาระที่น่าสนใจคือ การแก้ไขปัญหาโควิด-19 ซึ่งจะรับทราบผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 41/2564 และครั้งที่ 1/2565 และผลการพิจารณาของคณะกรรมการกลั่นกรองการใช้จ่าย เงินกู้ภายใต้พระราชกําหนดฯ เพิ่มเติม พ.ศ. 2564นอกจากนี้ สำนักงานทรัพยากรน้ำแห่งชาติ หรือ สทนช.เสนอ มาตรการรองรับสถานการณ์ขาดแคลนน้ํา หน้าแล้ง ปี 2564/2565 กระทรวงเกษตรและสหกรณ์ ขออนุมัติขยายกรอบระยะเวลาและปรับรายละเอียดโครงการสนับสนุนสินเชื่อ เพื่อพัฒนาการเกษตรแบบแปลงใหญ่กระทรวงการพัฒนาสังคมและความมั่นคงของมนุษย์ เสนอ ร่างมาตรการสนับสนุนให้สตรีเป็นพลังสําคัญทางเศรษฐกิจ กระทรวงพาณิชย์เสนอ ร่างพระราชบัญญัติการค้าน้ํามันเชื้อเพลิง พ.ศ.... (พน.)ส่วนกระทรวงมหาดไทย เสนอ ประกาศกระทรวงมหาดไทย เรื่อง การอนุญาตให้คนต่างด้าวบางจําพวก เข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทยกระทรวงแรงงานเสนอ ร่างประกาศกระทรวงแรงงาน เรื่อง การอนุญาตให้คนต่างด้าวทํางาน ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดย การดึงดูดคนต่างด้าวที่มีศักยภาพสูงสู่ประเทศไทย